paragraph_text: Nuklearna eletrana Dukovani je nuklearna elektrana u Češkoj, u blizini sela Dukovani. Češka ima ukupno dvije nuklearne elektrane, a druga je Nuklearna elektrana Temelín (sveukupno 6 nuklearnih reaktora). Nuklearna eletrana Dukovani se nalazi 30 kilometara od grada Třebíč, gdje se u blizini nalazi brana Dalešice, koja opskrbljuje elektranu s potrebnom vodom. 1970. su tadašnja Čehoslovačka i Sovjetski Savez potpisale sporazum o gradnji dvije nuklearne elektrane, tako da je gradnja elektrane započela 4 godine kasnije. Od 1985. do 1987., puštena su u rad 4 VVER reaktora, ruska vrsta tlačnog reaktora PWR. Sva 4 nuklearna reaktora i dan danas normalno rade. Od 1994. dozvoljen je posjet i turistima. Operator elektrane, tvrtka ČEZ, otvorila je natječaj i za peti nuklearni reaktor.<ref> E15: "Ministerial committee to oversee Temelín's completion"